Държавен вестник, бр. 49, 2012 г., стр. 61

БРОЙ  49	
Д Ъ Р Ж А В Е Н  В Е С Т Н И К 	
СТР.  61  
разпоредбите на наредбата и специфичните 
изисквания, определени с нормативен акт.
(3) Въз основа на утвърденото длъжностно 
разписание, актовете за назначаване на държав­
ните служители, сключените трудови договори 
и допълнителните споразумения към тях се 
изготвя поименно разписание на длъжностите 
по образец съгласно приложение № 2.
Чл. 12. (1) При разработването и утвър­
ждаването на длъжностното разписание за­
дължително се спазват следните нормативи 
за численост на администрацията:
1. числеността на лицата, заемащи ръко­
водни длъжности, не може да надвишава 15 
на сто от определената обща численост, като 
в общата численост на администрацията не се 
включват изборните длъжности и органите по 
чл. 19 от Закона за администрацията, техните 
заместници, а за общинските администра­
ции – и кметските наместници;
2. числеността на лицата, заемащи длъж­
ностите „държавен експерт“ и „държавен ин­
спектор“, включително в инспекторатите, не 
може да надвишава 25 на сто от експертните 
длъжности с аналитични и/или контролни 
функции в администрацията;
3. числеността на персонала в кабинет на 
министър е до 5 на сто от общата численост 
на персонала;
4. числеността на персонала в общата ад­
министрация в министерствата е до 30 на сто 
от общата численост на персонала, съответно 
до 35 на сто – за останалите администрации;
5. числеността на персонала в специализи­
раната администрация е не по-малко от 60 на 
сто от общата численост на персонала;
6. числеността на персонала в специализи­
раната администрация в общинските админи­
страции е до 70 на сто от общата численост 
на персонала;
7. в специализираната администрация:
а) числеността на персонала в дирекция е 
не по-малко от 11 щатни бройки, а за общин­
ската администрация в общини с население до 
50 000 души – не по-малко от 7 щатни бройки;
б) числеността на персонала в отдел е не 
по-малко от 6 щатни бройки, а за общинската 
администрация в общини с население до 50 000 
души – не по-малко от 4 щатни бройки;
в) числеността на персонала в сектор е не 
по-малко от 10 щатни бройки.
(2) Алинея 1, т. 4 и 5 не се прилагат за 
Министерството на външните работи.
(3) Алинея 1, т. 2 – 5 не се прилагат за 
администрацията на Министерския съвет.
(4) Алинея 1, т. 7 не се прилага за звената 
за местни приходи в общините.
(5) За главните дирекции по чл. 4, ал. 2 
от Закона за администрацията и главните 
дирекции за администрациите на комисиите, 
отчитащи се пред Народното събрание, за 
генералните дирекции по чл. 5а от Закона за 
дипломатическата служба, за териториалните 
звена на Държавен фонд „Земеделие“ и за 
териториалните поделения на Националния 
осигурителен институт и на Националната 
здравноосигурителна каса не се прилагат 
нормативи за численост.
(6) Звената и служителите в администраци­
ята на пряко подчинение на съответния орган 
на държавна власт, предвидени със закон, се 
организират в рамките на утвърдената с ус­
тройствения правилник численост. 
(7) Общата администрация се организира 
в една дирекция, когато определената обща 
численост на административната структура е 
до 50 щатни бройки.
(8) При обща численост под 15 щатни брой­
ки администрацията може да се организира 
в една дирекция, която се ръководи пряко от 
главния секретар/секретаря на общината.
Чл. 13. (1) При определянето на звената 
в общата и специализираната администрация 
се спазват следните изисквания:
1. в дирекция може да се създават не по-
малко от два отдела; 
2. в отдел може да се създават не по-малко 
от два сектора.
(2) Когато в дирекцията има създадени 
отдели, на директора на дирекцията са пряко 
подчинени само началниците на отдели и 
заместник-директори, ако има такива.
(3) Когато в главната дирекция има съз­
дадени отдели, на главния директор са пряко 
подчинени само началниците на отдели, за­
местник главни директори, ако има такива, и 
ръководителите на териториални звена.
(4) Когато в отдел има създадени сектори, 
на началника на отдела са пряко подчинени 
само началниците на сектори.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Длъжността „директор на юридическо 
лице по чл. 60 от Закона за администрацията“ 
и длъжността „главен архитект“ може да се 
заемат и по трудово правоотношение.
§ 2. Наименованията на длъжностите на 
служителите на МВР се определят с Класи­
фикатора на длъжностите в Министерството 
на вътрешните работи, утвърден от министъра 
на вътрешните работи. 
§ 3. Наименованията на длъжностите на 
държавните служители – офицери, сержанти 
и граждански лица, както и на лицата, рабо­
тещи по трудово правоотношение, в Главна 
дирекция „Изпълнение на наказанията“ към 
Министерството на правосъдието се определят 
от министъра на правосъдието.
§ 4. Длъжностите за цивилни служители 
от Българската армия и структурите на пряко 
подчинение на министъра на отбраната, които 
не прилагат Закона за администрацията и За­
кона за държавния служител, се определят с 
акт на министъра на отбраната в съответствие 
с Националната класификация на професиите 
и длъжностите.